**Դիմա Խաթիբ** (արաբ․՝ ديمة الخطيب‎‎, հուլիսի 14, 1971(1971-07-14), Դամասկոս, Սիրիա), պաղեստինցի լրագրող, բանաստեղծ, գրող և թարգմանիչ։ Նա AJ+-ի գործադիր տնօրենն է, որը Սան Ֆրանցիսկոյի (ԱՄՆ) Al Jazeera Media Network-ի կողմից թողարկված անգլերենով, արաբերենով և իսպաներենով թվային լրատվական ծառայություն է։ Ներկայումս նա «Ալ Ջազիրա» խմբի միակ կին գործադիր տնօրենն է և Արաբական զանգվածային լրատվական միջոցների մի քանի կին առաջնորդներից մեկն է։

Կենսագրություն
--------------

Դիման ծնվել է Դամասկոսում՝ սիրիացի մոր և պաղեստինցի հոր ընտանիքում։ Խաթիբը խոսում է ութ լեզուներով (արաբերեն, անգլերեն, ֆրանսերեն, իսպաներեն, պորտուգալերեն, իտալերեն, չինարեն, գերմաներեն)։ Նա «Ալ Ջազիրա»-յին միացել էր դեռ 1997 թվականին՝ որպես հեռարձակվող լրագրության կրտսեր պրակտիկանտ, որպեսզի Չինաստանում դառնար պրոդյուսեր և թղթակից։ Մինչ վերջին տարիներին ինտերնետային լրագրության անցնելը ղեկավարել է Լատինական Ամերիկայի բյուրոն։

Կարիերա
-------

Դիման համարվում է Սոցիալական մեդիայում ամենաազդեցիկ արաբներից մեկը։ Նա մեծ ուշադրություն է գրավել Արաբական հեղափոխությունների ժամանակ իր Twitter-ի հաշվի միջոցով վերջին իրադարձությունների վերաբերյալ հաճախակի թարմացումների և մեկնաբանությունների տրամադրման համար։ Այսօր նա իր սոցիալական ալիքներում, այդ թվում նաև սոցցանցերում, ԶԼՄ-ներում, պոեզիայում, Պաղիստինում և այլուր զբաղվում է ամենատարբեր հարցերով։

Դիման ճանաչում ձեռք բերեց Իրաքի պատերազմի ժամանակ, երբ նա Ալ Ջազիայի արաբական ալիքի համար Դոհայում աշխատում էր որպես լուրերի ուղիղ միացման պրոդյուսեր։ Նա հարցազրույց է տրամադրել CNN-ի խմբագիրներ Լարի Քինգին և Վոլֆ Բլիցերին, որը ցուցադրվել է 2004 թվականին Ալ Ջազիրայի մասին նկարահանած «Control Room» վավերագրական ֆիլմում, որը լուսաբանում էր նաև 2003 թվականի Իրաքի ներխուժումը։

Լատինական Ամերիկայում նրա հանձնարարության ժամանակ նա բացառիկ և գաղտնի կապ է ունեցել Վենեսուելայի վերջին նախագահ Ուգո Չավեսի հետ և կարողացել է հարցազրույցներ վերցնել Բոլիվիայի նախագահ Էվո Մորալեսից և Բրազիլիայի նախագահ Լուիս Ինասիու Լուլա դա Սիլվայից։ Ամբողջ Հարավային և Կենտրոնական Ամերիկայից զեկուցնելով՝ նա արաբական աշխարհին տվել է աննախադեպ պատկերացում հեռավոր մայրցամաքում տեղի ունեցող իրադարձությունների մասին։ Կարակասից նա այնպիսի նորություններ է հաղորդել, ինպիսիք են Չավեսի՝ Իսրայելա-լիբանանյան կոնֆլիկտում Իսրայելին խստորեն դատապարտելու լուրը, որից մի քանի տարի անց Չավեսը դադարեցրել է հարաբերությունները Իսրայելի հետ։ Նա նաև մերժել է Կադդաֆիի՝ Վենեսուելա փախչելու պնդումը։

Դիման նաև արաբերենով բանաստեղծությունների ժողովածու են հրատարակել՝ «Փախստականի սեր» (արաբ․՝ لاجئة حب‎‎) վերնագրով։ Դիման Արաբական հեղափոխությունների մասին պատմող իսպաներեն գրքի համահեղինակ է։

2013-2015 թվականներին Դուբայի ամերիկյան համալսարանում (ԴԱՀ) լրագրություն է դասավանդել և ելույթներ է ունեցել ամբողջ աշխարհով։ Նա պարբերական պոեզիայի ասմունքի միջոցառումներ է կազմակերպում Պարսից ծոցի տարածաշրջանի բոլոր քաղաքներում, ինչպես նաև Եվրոպայում և Հյուսիսային ու Լատինական Ամերիկայում։

Ծանոթագրություններ
------------------

1. ↑  «Arab TV Gets a New Slant: Newscasts Without Censorship». *The New York Times*. 1999 թ․ հուլիսի 4.
2. ↑  (չաշխատող հղում)
3. ↑
4. ↑
5. ↑  «Dima Khatib | Off the Strip for free thinkers and adventurers». Sandraoffthestrip.com. 2011 թ․ փետրվարի 18. Արխիվացված է օրիգինալից 2011 թ․ հուլիսի 16-ին. Վերցված է 2011 թ․ ապրիլի 12-ին.
6. ↑  Ralph D. Berenger, ed. (2004). *Global Media Go to War: Role of News and Entertainment Media During the 2003 Iraq War*. Marquette Books. էջ 66. ISBN 978-0-922993-10-9.
7. ↑  «Wamda». *www.wamda.com* (անգլերեն). Վերցված է 2018 թ․ հունվարի 22-ին.
8. ↑  Mackey, Robert (2011 թ․ հունվարի 14). «Arab Bloggers Cheer on Tunisia's Revolution». *The New York Times*.
9. ↑  Owen, Paul; Weaver, Matthew (2011 թ․ հունվարի 17). «Tunisia crisis: live updates». *The Guardian*. London.
10. ↑
11. ↑
12. ↑  «CNN.com». *CNN*.
13. ↑  Shiv Malik (2005 թ․ հունվարի 24). «Broadcast and be damned». London: The Independent. Արխիվացված է օրիգինալից 2005 թ․ մարտի 6-ին. Վերցված է 2010 թ․ դեկտեմբերի 7-ին.
14. ↑
15. ↑
16. ↑  «Archived copy». Արխիվացված է օրիգինալից 2006 թ․ սեպտեմբերի 5-ին. Վերցված է 2011 թ․ մարտի 15-ին.`{{cite web}}`: CS1 սպաս․ արխիվը պատճենվել է որպես վերնագիր (link)
17. ↑  «Libya protests spread and intensify | World News». Axisoflogic.com. 2011 թ․ փետրվարի 22. Վերցված է 2011 թ․ ապրիլի 12-ին.
18. ↑  «Արխիվացված պատճենը». Արխիվացված է օրիգինալից 2020 թ․ հունվարի 26-ին. Վերցված է 2018 թ․ հունիսի 15-ին.
19. ↑

Արտաքին հղումներ
----------------

* Պաշտոնական կայքը
* Անձնական բլոգը

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |